Гумења (Виничани)

Гумења – населба и некропола од римското време. На источниот крај на селото Виничани, од десната страна на патот што води кон селото, на просторот на последните куќи, на едно зарамнето плато со површина од 1,5 хектар се среќааат фрагменти од керамички садови, питоси, тегули, покривни ќерамиди и друг градежен материјал. При обработувањето на земјата биле откриени и ѕидови од повеќе објекти ѕидани од камен и варов малтер. Од ова наоѓалиште потекнуваат и две надгробни стели кои се пренесени во Стоби. Наодите се чуваат во Народниот музеј во Велес и во Археолошката збирка во Стоби.

Наводи